
Temeljem članka 6. stavka 1. Odluke o utvrđivanju kriterija za dodjelu stipendija u školskoj/akademskoj godini 2026./2027. („Službeni glasnik Općine Funtana“, broj 9/26 – u daljnjem tekstu: Odluka), Jedinstveni upravni odjel Općine Funtana-Fontane raspisuje
OGLAS

za dodjelu stipendija u školskoj/akademskoj godini 2026./2027.
Članak 1.

U školskoj/akademskoj godini 2026./2027. odobravaju se stipendije:

· dosadašnjim stipendistima temeljem dostavljenih potvrda i izjava te
· novim stipendistima u skladu s kriterijima iz Odluke.

Članak 2.

Visina stipendije za učenike iznosi 120,00 eura mjesečno, a za studente 150,00 eura mjesečno.
Članak 3.
(1) Stipendija se odobrava za period trajanja obrazovnog programa – srednjoškolskog programa, sveučilišnog studija (preddiplomskog, diplomskog te integriranog preddiplomskog i diplomskog) i stručnog studija (preddiplomskog stručnog i specijalističkog diplomskog stručnog).
(2) Iznimno, studentima se stipendija odobrava i isplaćuje i za vrijeme izvannominalne godine studija, koju upisuju tijekom svog preddiplomskog, diplomskog ili integriranog preddiplomskog i diplomskog studija nakon što su upisali i odslušali sve kolegije, stekli sve uvjete za izlaske na sve ispite, ali nisu položili sve ispite ili nisu obranili završni/ diplomski rad, i to u trajanju od deset (10) mjeseci.
(3) Ukoliko tijekom primanja stipendije stipendist promjeni obrazovnu ustanovu, pravo na stipendiju ostvaruje samo u slučaju upisa u viši razred, odnosno narednu studijsku godinu.
(4) Isplata stipendija vrši se mjesečno od 1. rujna do 30. lipnja.
(5) Tijekom srpnja i kolovoza stipendija se ne isplaćuje.
(6) Isplata se obavlja putem transakcijskog računa stipendiste jedne od poslovnih banaka.
Članak 4.

(1) Pravo na stipendiju imaju redovni učenici srednjih škola i redovni studenti s prebivalištem na području općine Funtana-Fontane.
(2) Pravo na stipendiju mogu ostvariti učenici/studenti koji ne primaju stipendiju iz drugih javnih izvora, a u slučaju da ostvare pravo na drugu stipendiju, gube pravo na stipendiju Općine Funtana-Fontane.
Članak 5.

(1) Molba za dodjelu stipendije podnosi se Jedinstvenom upravnom odijelu Općine Funtana-Fontane u vremenu od 07.09.2026. do 19.10.2026. godine, na propisanom obrascu koji se može podići u Jedinstvenom upravnom odijelu Općine Funtana-Fontane ili preuzeti sa službene web stranice Općine Funtana-Fontane (www.funtana.hr). 
(2) Ukoliko je učenik/student maloljetan, molbu u njegovo ime podnosi njegov roditelj ili staratelj.
(3) Molba se može dostaviti u papirnatom obliku, poštom na adresu Općine Funtana-Fontane, Istarska 17, 52452 Funtana ili osobno u pisarnicu Jedinstvenog upravnog odjela Općine Funtana-Fontane, ili u elektroničkom obliku (skenirana dokumentacija u PDF formatu), na e-mail funtana@funtana.hr.
(4) Molba je dostavljena u roku ako je na prijemnom žigu pošte ili Općine Funtana-Fontane, odnosno u zaglavlju elektroničke pošte vidljivo da je ista zaprimljena zaključno do datuma roka iz stavka 1. ovoga članka (uključujući i navedeni datum).
(5) Dosadašnji stipendisti moraju dostaviti:
· potvrdu o upisu u viši razred, odnosno narednu studijsku godinu, kojom kod studenata mora biti utvrđeno koja je studijska godina upisana, 

· potvrdu o prosjeku ocjena prethodne godine školovanja, odnosno prosjeku ocjena s cjelokupnog studija, koja kod studenata mora sadržavati i broj stečenih ECTS bodova, 

· izjavu o neprimanju stipendije iz drugih javnih izvora te
· izjavu o prebivalištu i stvarnom mjestu boravka.
(6) Dosadašnji stipendisti, kojima tijekom prethodne školske/akademske godine stipendija nije isplaćivana, moraju dostaviti Zahtjev za daljnju isplatu stipendije s priloženim potvrdama i izjavama iz stavka 5. ovoga članka.
(7) Ukoliko visokoškolska ustanova koju pohađa student - stipendist ne postavlja nikakve uvjete za upis u narednu studijsku godinu, student mora u prethodnoj studijskoj godini skupiti najmanje 30 ECTS bodova kako bi imao pravo na daljnje primanje stipendije.
Članak 6.
(1) Na temelju kriterija određenih Odlukom, molbe za dodjelu stipendija rješava Jedinstveni upravni odjel Općine Funtana-Fontane, tako što izrađuje rang listu učenika i studenata te objavljuje Privremene rezultate Oglasa za dodjelu stipendija na službenoj web stranici Općine Funtana-Fontane (www.funtana.hr).

(2) U roku od osam (8) dana od dana objavljivanja Privremenih rezultata Oglasa za dodjelu stipendija, učenik/student može podnijeti pismeni prigovor Općinskom načelniku.

(3) Ukoliko je učenik/student maloljetan, prigovor u njegovo ime podnosi njegov roditelj ili staratelj.
(4) Prigovor se može dostaviti u papirnatom obliku, poštom na adresu Općine Funtana-Fontane, Istarska 17, 52452 Funtana ili osobno u pisarnicu Jedinstvenog upravnog odjela Općine Funtana-Fontane, ili u elektroničkom obliku (skeniran u PDF formatu), na e-mail funtana@funtana.hr.

(5) Prigovor je dostavljen u roku ako je na prijemnom žigu pošte ili Općine Funtana-Fontane, odnosno u zaglavlju elektroničke pošte vidljivo da je isti zaprimljen u roku iz stavka 2. ovoga članka.
(6) Nakon isteka roka za prigovore, Jedinstveni upravni odjel Općine Funtana-Fontane razmatra zaprimljene prigovore te u svezi s iznesenim činjenicama u istima i odredbama Odluke, najkasnije u roku od osam (8) dana od dana isteka roka za podnošenje prigovora, dostavlja očitovanje Općinskom načelniku.

(7) Odluku po prigovoru donosi Općinski načelnik rješenjem te protiv istog nije dopuštena žalba, ali se može pokrenuti upravni spor.

(8) Nakon donošenja odluka po prigovorima, Općinski načelnik objavljuje Odluku o konačnim rezultatima Oglasa za dodjelu stipendija na službenoj web stranici Općine Funtana-Fontane (www.funtana.hr).

(9) Na temelju Odluke o konačnim rezultatima Oglasa za dodjelu stipendija, Općina Funtana-Fontane, koju zastupa Općinski načelnik, sa stipendistom sklapa Ugovor o stipendiranju kojim se uređuju međusobna prava i obveze. 

(10) Ukoliko je stipendist maloljetan, ugovor u njegovo ime sklapa njegov roditelj ili staratelj.

Članak 7.

Na temelju dokumentacije dostavljene od strane dosadašnjih stipendista, Općinski načelnik donosi Zaključak o odobrenju daljnje isplate stipendije učenicima/studentima koji ispunjavaju uvjete određene Odlukom, a isti se objavljuje na službenoj web stranici Općine Funtana-Fontane (www.funtana.hr). 
Članak 8.
Kriteriji bodovanja su slijedeći:

 A) Uspjeh u prethodnoj godini školovanja, odnosno uspjeh na studiju:

	Prosjek ocjena 
	  Bodovi

	· 3,10..............................................................................................................
	24

	· od 3,10 do 4,75 svakih 0,05 vrijednosti prosjeka ocjena nosi.....................
	 2

	· 4,75..............................................................................................................
	 90

	· 4,80 do 5,00.................................................................................................
	100


 B) Upisana godina studija:

	· prva godina .................................................................................................
	30

	· druga godina................................................................................................
	40

	· treća godina….............................................................................................
	50

	· četvrta godina..............................................................................................
	60

	· peta godina..................................................................................................
	70

	· šesta godina.................................................................................................
	80


Prva godina diplomskog sveučilišnog studija vrednuje se s bodovima predviđenima alinejom 4. ove točke (četvrta godina), dok se druga godina diplomskog sveučilišnog studija vrednuje s bodovima predviđenima alinejom 5. ove točke (peta godina).
C) Upisan studij za zanimanja: 

	· građevinarstvo, elektrotehnika, medicina, psihologija, farmacija, rehabilitacija, logopedija, socijalni rad, pedagogija, predškolski odgoj, učiteljski studij, hrvatski jezik i književnost te nastavnički smjer za kemiju, biologiju, fiziku, matematiku, informatiku i geografiju.................
	30


D) Postignut uspjeh na školskim/izvanškolskim natjecanjima u znanju, sportu ili umjetnosti tijekom prethodne školske/natjecateljske godine:

	· sudjelovanje na županijskom natjecanju.....................................................
	10

	· osvojeno 1.-3. mjesta na županijskom natjecanju.......................................
	20

	· sudjelovanje na državnom natjecanju ........................................................
	30

	· osvojeno 1.-3. mjesta na državnom natjecanju ..........................................
	40

	· sudjelovanje na međunarodnom natjecanju kao državni predstavnik.........
	50


 Pravo na bodove iz ove točke stiče se samo po jednoj osnovi. 


E) Posebne okolnosti:

	· školovanje izvan mjesta prebivališta van područja bivše Općine Poreč.(učenici).............................................................................................
	20

	· redovno školovanje člana obitelji izvan mjesta prebivališta roditelja (po svakom članu)..............................................................................................
	15

	· učešće roditelja u Domovinskom ratu.........................................................
	15

	· smještaj u podstanarstvu izvan mjesta prebivališta roditelja.......................
	15

	· obitelj s dvoje i više djece predškolskog uzrasta.........................................
	20

	· invaliditet učenika/studenta uslijed kojeg isti ima veće teškoće u realizaciji svakodnevnih životnih i školskih/studijskih aktivnosti..............
	30

	· bolest učenika/studenta uslijed koje isti ima manje teškoće u realizaciji svakodnevnih životnih i školskih/studijskih aktivnosti...............................
	15

	· invaliditet ili teška bolest člana obitelji učenika/studenta koja smanjuje radnu sposobnost ili psihičko i socijalno funkcioniranje obitelji................
	15

	· samohrani roditelj........................................................................................
	30

	· korisnik zajamčene minimalne naknade......................................................  
	50


        Pravo na bodove iz alineje 1. ove točke (školovanje izvan mjesta prebivališta van područja bivše Općine Poreč) isključuje bodovanje iz alineje 4. ove točke (smještaj u podstanarstvu izvan mjesta prebivališta roditelja).

        Pravo na bodove iz alineje 6. ove točke (invaliditet učenika/studenta uslijed kojeg isti ima veće teškoće u realizaciji svakodnevnih životnih i školskih/studijskih aktivnosti) i alineje 7. ove točke (bolest učenika/studenta uslijed koje isti ima manje teškoće u realizaciji svakodnevnih životnih i školskih/studijskih aktivnosti) stiče se samo po jednoj osnovi.

        Pod učenicima/studentima iz alineje 6. ove točke podrazumijevaju se učenici/studenti s dugotrajnim tjelesnim, mentalnim, intelektualnim i/ili osjetilnim oštećenjem, dok se pod učenicima/studentima iz alineje 7. ove točke podrazumijevaju učenici/studenti s teškoćama u učenju (disleksija, disgrafija, ADHD i sl.), kroničnim bolestima (dijabetes, astma, epilepsija i sl.), psihičkim poremećajima i bolestima (shizofrenija, depresija i sl.) te ostalim zdravstvenim stanjima koja mogu utjecati na život i tijek školovanja/studija. 

Članak 9.

(1) Pravo na dobivanje stipendije ostvaruje srednjoškolski učenik, odnosno student koji na temelju kriterija iz prethodnog članka sakupi 100 i više bodova.
(2) Iznimno, učenik koji u završnom razredu osnovne škole ili srednjoškolskog obrazovanja postigne odličan uspjeh stječe pravo na stipendiju bez obzira na broj bodova stečenih temeljem kriterija iz prethodnog članka.
(3) Student koji je završio preddiplomski sveučilišni studij i potom upisao diplomski sveučilišni studij sudjeluje u postupku dodjele stipendije sa statusom novog stipendista.

Članak 10.
Ukoliko učenik srednje škole postigne u protekloj godini prosječnu ocjenu 4,50 i više, odnosno student postigne tijekom studija prosječnu ocjenu ili težinski prosjek ocjena 4,00 i više, stječe pravo na dodatak u visini 50% od iznosa stipendije.

Članak 11.
Izrazi koji se koriste u ovom Oglasu, a imaju rodno značenje, odnose se jednako na muški i ženski rod.

Članak 12.
Ovaj Oglas objavljuje se oglasnoj ploči i službenoj web stranici Općine Funtana-Fontane (www.funtana.hr).

KLASA: 604-01/26-01/2
URBROJ: 2163-16-01/15-26-1

Funtana-Fontane, 07. rujna 2026.
PROČELNICA

Korin Liović Pranjić, mag. iur., v.r.
